XZLESS(1)

NUME
xzless, lzless - vizualizează fișierele (text) comprimate xz sau lzma

REZUMAT
xzless [fișier...]
lzless [fișier...] (DEPRECIATĂ)

DESCRIERE
xzless este un filtru care afișează textul din fișierele comprimate pe un terminal. Fișierele acceptate de xz(1) sunt decomprimate; se presupune că celelalte fișiere sunt deja în format necomprimat. Dacă nu se dă nici un fișier, xzless citește de la intrarea standard.

xzless folosește less(1) pentru a-și prezenta rezultatul. Spre deosebire de xzmore, alegerea sa de pager nu poate fi modificată prin definirea unei variabile de mediu. Comenzile se bazează atât pe more(1) cât și pe vi(1) și permit mișcarea înainte și înapoi și căutarea. Consultați manualul less(1) pentru mai multe informații.

Comanda numită lzless este furnizată pentru compatibilitatea cu LZMA Utils. Aceasta este depreciată și va fi eliminată într-o versiune viitoare.

VARIABILE DE MEDIU

LESSMETACHARS
    O listă de caractere speciale pentru shell. Definită de xzless, cu excepția cazului în care este deja definită în mediu.

LESSOPEN
    Aceasta este definită în linia de comandă pentru a invoca instrumentul de decomprimare xz(1) pentru preprocesarea fișierelor de intrare pentru less(1).

CONSULTAȚI ȘI
less(1), xz(1), xzmore(1), zless(1)